Document ID: /fineweb-2-swissfilter-quality_10-filterrobots/filtered/02038.jsonl.gz/4016

L'exposiziun d'atun a Cuira, la GEHLA vegn remplazzada l'auter onn cun in nov concept, cun ina nova direcziun, in nov datum d'avertura e cun in nov num, quai communitgescha Marco Engel da la gruppa da project.
La nova exposiziun ha num GUARDA! e metta en il center la regiunalitad e l'aventura, exponents da l'agricultura, servetschs e mastergnanza. L'exposiziun ch'è sut la direcziun da Marco Engel, Rolf Graf ed Alberto Heras, ha lieu per l'emprima giada dals 29 d'october fin l'emprim da november 2016.